(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 17.485 din 02.04.2025

**Referat de aprobare**

**privind aprobarea schimbării destinației imobilului situat în str. Valea Rece, nr. 21/5 din spațiu cu altă destinație în cea de locuință**

Prin Hotărârea de Consiliu local nr. 231 din 30 iunie 2022 s-a aprobat schimbarea destinației imobilului situat în str. Valea Rece, nr. 21/5, din locuință în spațiu cu altă destinație decât aceea de locuință, acesta fiind repartizat în favoarea Bisericii Penticostale a lui Dumnezeu Betel ( Asociația Creștină a romilor Betesda) pe o perioadă de 6 luni cu posibilitate de prelungire succesivă. Spațiul în cauză a fost folosit ca spațiu de rugăciune.

Având în vedere faptul că, Asociația Creștină a Romilor Betesda a renunțat la spațiu, Comisia de specialitate pentru repartizarea spațiilor cu altă destinație a propus, în cadrul ședinței din luna februarie, schimbarea destinației spațiului situat în str. Valea Rece, nr.21/5 ( 1 cameră + 4 dependințe), din spațiu cu alta destinație în locuință.

 Având în vedere cele mai sus- precizate, supunem aprobării Consiliului Local proiectul de hotărâre prezentat.

 Anexă: -HCL nr. 231/30.06.2022

 -Proces-verbal nr. 6725 /06.02.2025

**Aviz favorabil al**

**D.A.S.C.P.C**

Director ex. adj.

Blaga Cosmin

Întocmit/redactat,

 Mureșan Ramona-inspector sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2025**

**privind aprobarea schimbării destinației imobilului situat în str. Valea Rece, nr. 21/5 din spațiu cu altă destinație în cea de locuință**

  ***Consiliul local al municipiului Târgu Mureş, întrunit în şedinţa ordinară de lucru***,

 **Având în vedere**:

* Referatul de aprobare nr. 17.485 din 02.04.2025 inițiat de Primar prin Direcția activități social-culturale, patrimoniale și comerciale, privind aprobarea schimbării destinației imobilului situat în str. Valea Rece, nr. 21/5 din spațiu cu altă destinație în cea de locuință,
* Având avizul comisiei instituită prin HCLM nr. 277/28.11.2024, conform procesului verbal al comisiei de specialitate privind repartizarea spațiilor cu altă destinație decât aceea de locuințe nr. 6725/06.02.2025, întocmit în acest sens,
* Raportul de specialitate al Direcției Juridice, Contencios Administrativ și Administrație Publică locală nr.
* Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* art. 129 alin.(1), alin.(2) lit „c” și „d”, alin. (7) lit „q”, alin. (14) şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

**HOTĂRĂŞTE**

 **Art.1.** Se aprobă schimbarea destinației imobilului situat în str. Valea Rece, nr. 21/5 din spațiu cu altă destinație în cea de locuință.

**Art.2.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ, precum și S.C. LOCATIV S.A.

**Art.3.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.4.** Prezenta hotărâre se comunicăla:

* Direcția activități social culturale, patrimoniale și comerciale- Serviciul activități culturale, sportive, de tineret și locativ;
* S.C. LOCATIV S.A.

**Viza de legalitate**

 **Secretar general al Municipiului Târgu Mureş,**

**Bordi Kinga**